Diari Oficial de la Generalitat Valenciana


Sumari del DOGV 6685, del 04-01-2012 (2012/14)

RESOLUCIÓ de 2 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del annex per a l'any 2011 del conveni de col·laboració entre el Ministeri de Cultura i la Generalitat per a la realització del Catàleg col∙lectiu del Patrimoni Bibliogràfic.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6685

Data del DOGV
:   04-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/14


Data del document
:   02-01-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 2 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del annex per a l'any 2011 del conveni de col·laboració entre el Ministeri de Cultura i la Generalitat per a la realització del Catàleg col∙lectiu del Patrimoni Bibliogràfic. [2012/14]  
El Ministeri de Cultura, i la Generalitat han subscrit, després de la tramitació prèvia reglamentària, el 20 de desembre de 2011, el annex per a l'any 2011 del conveni de col·laboració per a la realització del Catàleg col·lectiu del Patrimoni Bibliogràfic.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat annex, que ha quedat inscrit en el Registre de Convenis de la Generalitat amb el número 1209/2011, i que figura com a annex d'esta resolució.  
  
València, 2 de gener de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Annex per a l'any 2011 del conveni de col·laboració entre el Ministeri de Cultura i la Generalitat per a la realització del Catàleg Col·lectiu del Patrimoni Bibliogràfic  
  
Madrid, 20 de desembre de 2011  
  
Reunides  
D'una part, Ángeles González-Sinde, ministra de Cultura en virtut del Reial Decret 558/2009, de 7 d'abril, en l'exercici de les competències que li conferixen l'article 6 i la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat.   
D'una altra, Lola Johnson Sastre, consellera de Turisme, Cultura i Esport de la Generalitat, nomenada pel Decret 6/2011 de 21 de juny, del president de la Generalitat, i autoritzada per a este acte per l'acord del Consell de data 15 de juliol de 2011, que actua en nom del Consell de la Generalitat, d'acord amb el que preveu l'article 28.f de la Llei 5/1983, de 30 de desembre, de la Generalitat, del Consell.   
A fi de procedir a la firma de l'annex del conveni per a la realització del Catàleg Col·lectiu del Patrimoni Bibliogràfic,  
  
Manifesten  
Que, amb data 10 de setembre de 2009, ambdós parts van subscriure un conveni de col·laboració per a la realització del Catàleg Col·lectiu del Patrimoni Bibliogràfic, en aplicació de l'article 51 de la Llei 16/1985, del Patrimoni Històric Espanyol.  
Que l'acord 8u del conveni esmentat establix que estarà vigent fins al 31 de desembre de l'any 2012 i que, de conformitat amb l'acord 1r, l'aportació de cada una de les administracions per als exercicis següents es fixarà per mitjà de la firma d'un annex al conveni segons les disposicions pressupostàries de les parts.  
Una vegada acordada la quantitat que han d'aportar el Ministeri de Cultura i la Comunitat Valenciana per a 2011, ambdós parts,  
  
  
ACORDEN  
  
Primer  
De conformitat amb el que establix l'acord 1r del conveni de col·laboració entre el Ministeri de Cultura i la Comunitat Valenciana per a la realització del Catàleg Col·lectiu del Patrimoni Bibliogràfic, la quantitat total per a 2011 es fixa en 75.000,00 euros, dels quals el Ministeri de Cultura aportarà 30.000,00 euros, és a dir, el 40 per cent del total, amb càrrec a l'aplicació pressupostària 24.04.451, programa 332-B, i la Comunitat Valenciana aportarà 45.000,00 euros, és a dir, el 60 per cent del total, a càrrec de l'aplicació pressupostària número 60.39.54.737.71.5, del pressupost vigent de gastos de la Generalitat.  
  
  
Segon  
La quantitat que aporta el Ministeri de Cultura serà lliurada a la Comunitat Valenciana una vegada firmat el present annex del conveni, a fi que siga invertida en el pagament de personal técnic en el Catàleg Col·lectiu del Patrimoni Bibliogràfic de la Comunitat Valenciana, segons el que establix l'acord 1r del conveni.  
  
La ministra de Cultura: Ángeles González-Sinde.  
La consellera de Turisme, Cultura i Esport: Lola Johnson Sastre.